open-index/open-wikipedia-markdown huggingface dataset:
Caucahokko

**Caucahokko** (*Penelope perspicax*) er ein fugl i hokkofamilien og er endemisk for Colombia med utbreiing i på særs oppstykka lokalitetar i vestre Colombia, innanfor departementa Valle del Cauca, Cauca, Risaralda og Quindío.

Caucahokko er ein mellomstor til stor hokko, 76&nbsp;cm i lengd. Den mest framtredande farga i fjørdrakta er djup kastanjebrun: Heile oversida med venger, overgump og hale har denne farga. Nakken, halsen og øvre buk er mørkare med kvite fjørkantar som dannar sjatteringar.

Habitata til caucahokko ligg typisk mellom 1300 og 2100 moh., somme tider heilt opp mot 2700 moh. I utbreiingsområdet er dette fuktig skog i øvre tropiske og subtropiske sonar. Utbreiinga er innskrenka til ca. 5 % av det tidlegare leveområdet er no på små lokalitetar på vestsida av både vestre og sentrale Andes.

Caucahokkoar beitar i tre, der dei tar frukt og blomar som gjer ut for det meste av innhaldet i dietten deira. Dei dannar flokkar på typisk 3-6 individ under beiting og er truleg standfuglar.

Lætet er som for andre hokkoar, høg tuting, men dei har òg andre vokaliseringar for bruk til å sleppe unna farar, til å varsle med, og ein slags song av gjentatte 'sjirivisji, sjirivisji'.

Caucahokko hekkar sesongmessig i våte periodar mellom september og mars.

Denne hokkoarten har ein estimert populasjon på totalt mellom 350 og 1500 individ, og populasjonen er minkande. Han er klassifisert som truga (EN). Trugsmåla er habitatstap og ulovleg jakt.

## Kjelder

* del Hoyo, J., Collar, N. & Christie, D.A. (2014). *[http://www.hbw.com/node/53288 Cauca Guan (Penelope perspicax)]* In: del Hoyo, J., Elliott, A., Sargatal, J., Christie, D.A. & de Juana, E. (eds.) (2014). Handbook of the Birds of the World Alive. Lynx Edicions, Barcelona. Henta den 6. april 2015 
*BirdLife International (2015) Species factsheet: *[http://www.birdlife.org/datazone/species/factsheet/22678379 Penelope perspicax] *. Henta frå http://www.birdlife.org den 6. april 2015


## Bakgrunnsstoff
Nesher

**Nesher** (hebraisk skrift ) er ein by i Haifa distrikt i Israel. I 2011 hadde Nesher 23&nbsp;000 innbyggjarar.

## Historie

Nesher vart grunnlagd i 1924 som ein arbeidarby for Nesher sementfabrikk, som vart grunnlagd i september 1982 av Michael Pollack, ein jødisk industrileiar frå Russland. Området var myrlendt og plaga av malaria, men tilsette i fabrikken flytta gradvis til staden med familiane sine, og førte folketalet opp til 1&nbsp;500. Nesher vart stifta som aksjeselskap i 1925. I 1929 gjekk arabarar frå Balad al-Sheikh til åtak på fabrikken og brende ned ein gard. 

Midt i 1930-åra hadde Nesher sementfabrikk 700 tilsette, både jødar og arabarar.

I 1948 slo tusenvis av jødiske immigrantar frå Europa, Irak og Nord-Afrika seg ned i Nesher. I 1952 vart det danna ein lokal kommune som bestod av fire nabolag – Nesher, Giv’at Nesher, Ben-Dor og Tel Hanan. Den første borgarmeisteren var Yehuda Shimroni.

## Demografi
CBS-statistikk for 2005 syner at den etniske samansetnaden i Nesher er 99,5 % jødisk og andre ikkje-arabarar. 30,7 % av folkesetnaden i 2005 var immigrantar som kom til Israel etter 1990.

## Kjelder

**Denne artikkelen bygger på «[[:en:Nesher|Nesher]]» frå ,  den 7. april 2015.* 
*** oppgav desse kjeldene:*


## Bakgrunnsstoff

*
Or Akiva

**Or Akiva** (hebraisk skrift ) er ein by i Haifa distrikt i Israel på Den israelske kystsletta. Han ligg like innafor den gamle hamnebyen Caesarea ved kysten av Middelhavet, og nord for byen Hadera. Han ligg 50 km sør for Haifa og 38 km nord for Tel Aviv. I 2012 hadde Or Akiva 16&nbsp;206 innbyggjarar.

Byen består nesten utelukkande jødar og andre ikkje-arabarar. 

## Økonomi
Det ligg fleire store fabrikkar i Or Akiva som Dexxon (legemidlar), Anna Lotan Ltd. (hudprodukt), Darbox Ltd. (plastemballasje), Meprolight (våpensikte og nattkikkert) og Tyco (elektronikk).

## Venskapsbyar
Or Akiva er venskapsby med 
*  **[[Miami]]** i USA 
*  **[[Hîncești]]** i Moldova

## Kjelder

**Denne artikkelen bygger på «[[:en:Or Akiva|Or Akiva]]» frå ,  den 7. april 2015.* 
*** oppgav desse kjeldene:*



## Bakgrunnsstoff
*Or Akiva kommune
Kiryat Bialik

**Kiryat Bialik** (hebraisk skrift , òg **Qiryat Bialik**) er ein by i Haifa distrikt i Israel. Han er ein av dei forstadane kalla Krayot, nord for Haifa. I følgje Israelsk statistisk sentralbyrå (CBS) hadde byen mot slutten av 2007 i alt 36&nbsp;200 innbyggjarar. Byen vart kalla opp etter diktaren Haim Nahman Bialik. I 2003 var alle innbyggjarane i byen jødar og det var ingen større arabisk folkesetnad her. 

## Historie
I 1924 var Ephraim og Sabina Katz, som immigrerte frå Romania, dei første jødane som slo seg ned i Zevulundalen ved Haifabukta. Garden deira vart øydelagd under Palestinaopprøra i 1929. Det eine huset som overlevde opprøra, Beit Katz, gjekk i arv til Kiryat Bialik i 1959 og er i dag eit offentleg hus.

Byen Kiryat Bialik vart grunnlagd i juli 1934 av ei gruppe tyske, jødiske immigrantar som fekk eit landområde av Jewish National Fund. Innbyggjarane var hovudsakleg frie profesjonelle, legar, ingeniørar og advokatar som budde i private hus med hagar. Under andre verdskrigen vart Kiryat Bialik bomba på grunn av nærleiken til oljeraffineria i Haifa. I 1950 fekk han status som lokale kommune og i 1976 bystatys.

## Venskapsby
Kiryat Bialik er venskapsby med

*  Steglitz-Zehlendorf i Tyskland
*  Zestafoni i Georgia
*  Rosh HaAyin i Israel

## Kjelder

**Denne artikkelen bygger på «[[:en:Kiryat Bialik|Kiryat Bialik]]» frå ,  den 7. april 2015.* 
*** oppgav desse kjeldene:*
Tirat Carmel

**Tirat Carmel**, tidlegare *Ṭīrat el Lōz*, (hebraisk skrift , arabisk طيرة اللوز), *Tirat HaCarmel* eller *Al-Tira*, er ein by i Haifa distrikt i Israel. I følgje Israelsk statistisk sentralbyrå (CBS) mot slutten av 2007 hadde byen eit folketal på 18&nbsp;700.

Den moderne byen vart grunnlagd på staden til den arabiske landsbyen al-Tira. 

Tirat Carmel fekk offisielt bystatus i 1992.

## Historie

Tirat Carmel er bygd på ruinane av byen al-Tira. Krossfarane kalla han *St Yohan de Tire*. Han vart styrt av osmanarane seint i mellomalderen og renessansen og var eit jordbruksområde med kveite, geiter og anna gardsdrift. Byen var kjend for produksjon av oliven og mandlar. 

I 1949 vart det oppretta to innslusingssenter for jødiske immigrantar på same stad, som i 1954 vart omorganisert som ein del av kommunen Tirat Carmel.

## Demografi
I følgje CBS var den etniske samansetnaden i byen i 2001 99,6 % jødar og andre ikkje-arabarar, utan ein større arabisk folkesetnad. 

## Venskapsbyar
*Maurepas i Frankrike
*Monheim am Rhein i Tyskland
*Veszprém i Ungarn

## Bakgrunnsstoff
*Tirat Carmel Municipality
Kafr Qara

**Kafr Qara** eller **Kafr Qari** (arabisk كفر قرع, ) er ein israelsk-arabisk by, 40&nbsp;km søraust for Haifa i Israel. I 2009 var folketalet 15&nbsp;300. Kfar Qara har rekorden for flest legar i høve til folketalet i landet, kring 14,8 legar per tusen innbyggjarar (2007), i tillegg til å ha flest akademikarar og folk med mastergrad i høve folketalet.

Kafr Qara er ein del av Triangelet. Han ligg i Wadi Ara-regionen, nordvest for den grøne linja. Dei fleste innbyggjarane er muslimar. Han vert styrt som ein lokal kommune.

## Historie
I 1859 var folketalet 450 innbyggjarar..
I 1883 skildra Palestine Exploration Fund *Kefr Kara* i i *Survey of Western Palestine* som ein «stor steinlandsby i høgareliggande område, med ein brunn i aust og grotter».

I folketeljinga i 1922 utført av dei britiske mandatstyresmaktene hadde *Kufr Qara* 776 innbyggjarar, ni kristne og 767 muslimar. Dette hadde auka i 1931 til 1&nbsp;109, fire kristne og 1&nbsp;105 muslimar, i 198 hus.

I 1945 hadde Kafr Qari eit folketal på 1&nbsp;510 arabarar, som eigde 14&nbsp;543 mål land.   Av dette var 227 mål for plantasjar og kunstig vatna land, 11&nbsp;516 for korn, medan 25 mål var utbygde område.

## Sjå òg
* Arabiske stader i Israel

## Kjelder

**Denne artikkelen bygger på «[[:en:Kafr Qara|Kafr Qara]]» frå ,  den 7. april 2015.* 
*** oppgav desse kjeldene:*
*
*
*
*
*
 

## Bakgrunnsstoff
*Velkomen til Kafr Qari'
Harish

**Harish** (hebraisk skrift ) er ein by (lokal kommune) i Haifa distrikt i Israel. Mot slutten av 2006 hadde byen 3&nbsp;900 innbyggjarar. Kommunen dekkjer 9736 mål.

## Historie
Harish vart grunnlagd av Nahal i 1982 og omgjort til ein kibbutz i 1985. I 1993 vart han slått saman med nabolandsbyen Katzir til byen Katzir-Harish. Dei tre busetjingane vart delte i 2012, og Harish vart verande by, medan Katzir vart flytta til Menashe regionale kommune.

## Kjelder

**Denne artikkelen bygger på «[[:en:Harish, Israel|Harish, Israel]]» frå ,  den 7. april 2015.* 
*** oppgav desse kjeldene:*
Ar'ara

**'Ar'ara** (arabisk عرعرة; hebraisk skrift , ‘einebærbusk’) er ein arabisk by i Wadi Ara-regionen nord i Israel. Han ligg sør for Umm al-Fahm, like nordvest for den grøne linja og er ein del av Triangelet. I 2011 var folketalet 22&nbsp;828.

## Historie
Det er funne graver med nisjer, hogd ut i stein, og austromersk keramikk.

Det er grave ut i eit gravkompleks frå romartida ved Ar'ara med leirlampar og glassilåt og perler, som var vanleg dei første fire hundreåra. Det er òg funne leirbitar frå mamelukktida på same staden.  

I krossfarartida vart staden kalla Castellum Arearum. I landdelinga gjort av sultan Baybars i 1265-1266, vart Ar'ara delt mellom amirane hans Ala' al-Din og Sayf al-Din Bayhaq al-Baghdadi. 

Ar'ara, vart som resten av Palestina, ein del av Det osmanske riket i 1517, og i 1596 stod han oppført i Ar'ara i osmanske skattelister som ein del av Shara *[[nahiya]]* i Lajjun *[[liwa]]*. Han hadde åtte muslimske hushaldningar og betalte skattar for kveite, bygg, sommaravlingar, oliven, geiter og/eller bikubar.

På 1700-talet var landsbyen framleis i Lajjun distrikt, men inntektene frå staden gjekk til mutasarrıfen i Jaffa. Seint på 1800-talet vart staden skildra som: Ein landsby med moderat storleik i høgda, med ei kjelde i aust, ei anna kjelde i vest og ein brunn i sør. Det finst graver hogd ut i berget i nærleiken. Folketalet er 400. 

I folketeljinga i 1922 utført av dei britiske mandatstyresmaktene hadde Ar'ara 735 innbyggjarar, alle muslimar. Dette auka i 1931 til 971, framleis alle muslimar, fordelt på 150 hus.

I 1945 hadde Ar'ara og Arah eit folketal på 2&nbsp;290 og privateigde landområde på 29&nbsp;537 mål, i tillegg til  5&nbsp;802 mål kommunalt land.  Av dette var 1&nbsp;724 mål nytta til plantasjar og kunstig vatna land, 20&nbsp;560 for korn, medan 33 mål var utbygde område.

Ar'ara vart overført frå Jordan til Israel i 1949 som ein del av Rhodes-avtalane. 

Nabolandsbyen ʿAra vart slått saman med Ar'ara i 1985.

## Sjå òg
* Arabiske stader i Israel

## Kjelder

**Denne artikkelen bygger på «[[:en:Ar&#39;ara|Ar&#39;ara]]» frå ,  den 7. april 2015.* 
*** oppgav desse kjeldene:*
*Abel, F.-M., (1967), *Geographie de la Palestine,* 2 vols. 3. utg. Paris, (II, p.&nbsp;88)
*Baedeker, K., 1867, *Palestine and Syria. A Handbook for Travellers,* Dulan & Co., London ( p.&nbsp;299)
*
*Cohen, A. (1973), *Palestine i Eighteenth Century: Patterns of Government and Administration,* hebraisk University, Jerusalem. sitert iPetersen, (2002)
*
*  
*
*
*Hartmann, R., (1910), 'Die Strasse von Damascus nach Kairo', ZDMG (=Zeitschrift des Deutschen Morgenlandische Gesellschaft), 64, ( pp.&nbsp;665–702) (p.&nbsp;700)
* 
*
*
*
*
*
*
*   
*   
*  ( p.618)


## Bakgrunnsstoff
*Velkomen til 'Ar'ara
Kiryat Motzkin

**Kiryat Motzkin** (hebraisk skrift ) er ein by i Haifa distrikt i Israel, 8&nbsp;km nord for byen Haifa. Mot slutten av 2007 var folketalet 39&nbsp;600. Byen er kalla opp etter Leo Motzkin, ein av dei som organiserte den første sionistkongressen i 1897. Det er utelukkande jødiske og andre ikkje-arabiske innbyggjarar i byen. 

## Historie
Kiryat Motzkin vart grunnlagd i 1934 på eit sandete oråde mellom jerbanespora og vegen mellom Haifa og Akko.

## Venskapsbyar
Kiryat Motzkin er venskapsby med 

## Kjelder

**Denne artikkelen bygger på «[[:en:Kiryat Motzkin|Kiryat Motzkin]]» frå ,  den 7. april 2015.* 
*** oppgav desse kjeldene:*



## Bakgrunnsstoff
* Offisiell nettstad
Kiryat Yam

**Kiryat Yam** (hebraisk skrift , tyder *Sjøbyen*) er ein by ved Haifabukta i Israel, 12&nbsp;km nord for Haifa. Han er ein av forstadane til Haifa som er ein del av forstadane Krayot, og ligg ved middelhavskysten, mellom Kiryat Haim og Tzur Shalom industriområde aust for Kiryat Motzkin.

Kiryat Yam har 45&nbsp;000 innbyggjarar. Det nordlege område av byen er heimstad til mange immigrantar frå det tidlegare Sovjetunionen, Nord-Afrika og Etiopia.

## Historie

Eit stort landområde ved Haifabukta vart kjøpt frå familien Sursock frå Beirut av American Zion Commonwealth i 1925. I 1928 kjøpte Bayside Land Corporation, eit fellesprosjekt mellom Palestine Economic Corporation og Jewish National Fund, 2&nbsp;400 mål med landområde for å byggje ein avtale knytt til bygginga av  IPC-oljerøyrleidninga. Utviklinga ag bustadområde byrja i 1939, og det første huset stod ferdig i 1940.

Under Libanonkrigen i 2006 vart Kiryat Yam råka av Hizbollah-rakettar, noko som førte til skadar på folk og eigedom.

## Venskapsbyar
Kiryat Yam er venskapsby med:
* Créteil i Frankrike
* Berlin Friedrichshain-Kreuzberg i Tyskland
* Kislovodsk i Russland
* Makó i Ungarn

## Kjelder

**Denne artikkelen bygger på «[[:en:Kiryat Yam|Kiryat Yam]]» frå ,  den 7. april 2015.* 
*** oppgav desse kjeldene:*
Basma

**Basma** (arabisk بسم, hebraisk skrift ) er ein israelsk-arabisk lokal kommune i Wadi Ara-området i Haifa distrikt. Den lokale kommunen vart oppretta i 1994 då landsbyane Barta'a Vest, Ein as-Sahala og Muawiya; **B**a**sm**a er eit akronym av namnet på landsbyane. I følgje Israelsk statistisk sentralbyrå hadde staden 8&nbsp;045 innbyggjarar i  2011.

## Historie
I 1882 skildra Palestine Exploration Fund i *Survey of Western Palestine*  Barta som ein «arabisk landsby i ruinar på ein høg ås, med ei kjelde i dalen 400 fot nedanfor».

I folketeljinga i 1922, utført av dei britiske mandatstyresmaktene, hadde Barta'a 468 innbyggjarar, og  Mawiyeh 112, alle muslimar. Folketalet i Barta'a auka i 1931 til 692, framleis alle muslimar, fordelt på 94 hus, medan Mu'awiya hadde 141 innbyggjarar i 30 hus.

I 1945 hadde Barta'a (inkludert*Khirbat Tura el Gharbiya*) eit folketal på 1&nbsp;000 arabarar.

## Sjå òg

* Arabiske stader i Israel

## Kjelder

**Denne artikkelen bygger på «[[:en:Basma|Basma]]» frå ,  den 7. april 2015.* 
*** oppgav desse kjeldene:*
*
*   
* 
*
*   
*  

## Bakgrunnsstoff
* Velkomen til Barta'a
* Velkomen til Khirbat 'Ayn al-Sahla
* Velkomen til Mu'awiya
Binyamina-Giv'at Ada

**Binyamina-Giv'at Ada** (hebraisk skrift ) er ein by i Haifa distrikt i Israel. Han vart danna i 2003 då dei to lokale kommunane Binyamina og Giv'at Ada vart slått saman. I følgje Israelsk statistisk sentralbyrå (CBS) var folketalet i Binyamina-Giv'at Ada 12&nbsp;000 mot slutten av 2009. Før samanslåinga hadde Binyamina 6&nbsp;600 innbyggjarar.

## Historie
### Binyamina
Binyamina vart grunnlagd i 1922 og kalla opp etter baron Edmond Benjamin James de Rothschild. I følgje Jewish National Fund vart Binyamina grunnlagd på landområde eigd av PICA av medlemmar frå den tredje Aliyah. Landsbybuarane levde først av sitrusdyrking. I 1947 hadde Binyamina 2000 innbyggjarar.

### Givat Ada

Givat Ada, kalla opp etter kona til baron Edmond James de Rothschild, Adelaid (Ada), vart grunnlagd i 1903 av åtte familiar frå Zichron Ya'akov. Givat Ada vart grunnlagd som eit jordbrukssamfunn. Dei viktigaste avlingane var det dei fekk frå åkrane og grønsaker, og seinare druer.

## Økonomi

Området er heimstaden til både Binyamina vingard, som produsert 2,8 millionar flasker vin i året, og Tishbi vingard, som vart starta opp av Jonathan Tishbi i 1985. Tishbi produserer i dag kring ein million flasker i året. 

## Venskapsbyar
* Tokaj i Ungarn

## Kjelder

**Denne artikkelen bygger på «[[:en:Binyamina-Giv&#39;at Ada|Binyamina-Giv&#39;at Ada]]» frå ,  den 7. april 2015.* 
*** oppgav desse kjeldene:*
Daliyat al-Karmel

**Daliyat al-Karmel** (hebraisk skrift  arabisk دَالِيَةِ ٱلْكَرْمِل) er ein drusar-by i Haifa distrikt i Israel, kring 20&nbsp;km søraust for Haifa. Mot slutten av 2012, var folketalet 16&nbsp;000. Daliyat al-Karmel, som ligg på Karmelberget, er den største og sørlegaste drusarbyen i landet.

## Historie
I 1283 var både *Daliyat al-Karmel* og  *Kh.  Doubel* (like sør for Daliyat al-Karmel) nemnde som ein del av området til krossfararane, i følgje hudnaen mellom krossfararane i Akko og mamelukk-sultanen Qalawun.

I 1870 omtalte den franske oppdagaren Victor Guérin omfattande ruinar sør for Daliyat al-Karmel, kalla *Khirbet Doubel.* Ruinane var dei mest omfattande på Karmelberget. Guérin meinte det måtte ver byen på Karmelberget som er nemnd av Plinius. Conder og Kitchener kartla område og noterte «spor av ruinar» ein stad søraust for sentrum av landsbyen kalla *Dubil*. Seinare utgravingar der har avdekt funn frå jernalderen, tidleg romartid og bysantinsk tid.

På 1600-talet, då området var ein del av Det osmanske riket, om drusarar frå åslandet nær Aleppo i Syria til Daliyat al-Karmel, og i 1859 utgjorde dei 300 innbyggjarar.

I 1870 vitja den franske oppdagaren Victor Guérin landsbyen. Han talde 400 innbyggjarar, alle drusarar. Husa var hovudsakleg bygde av adobe, med berre få steinhus. Dei lokale heldt gudsteneste i ei grotte, der Guerin ikkje fekk lov å gå inn.

I 1881 vart landsbyen skildra av Palestine Exploration Fund i *Survey of Western Palestine* som «ein steinlandsby på ein knoll på Karmelberget. I sør ligg ein brunn og ei fin kjelde i vest, nær Umm esh Shukf. I nord ligg ei lita slette eller ein open dal, oppdyrka med korn. Alle innbyggjarane er drusarar». I midten av 1880-åra var folketalet estimert til 620 drusarar.

I folketeljinga i 1922 utført av dei britiske mandatstyresmaktene, hadde *Daliat al-Carmel* 993 innbyggjarar, 921 drusarar og 21 kristne, og dette auka i 1931 til 1173, då det var 1154 drusarar, 11 kristne og åtte muslimar, fordelt på 236 hus.

I 1945 budde det 2&nbsp;060 arabarar i Daliyat al-Karmel.

Byen fekk status som lokal kommune i 1951. I 2003 vart han slått saman med den nærliggande Isfiya til Ir HaKarmel. I 2008 vart dei to byane skilde igjen.

## Kjelder

**Denne artikkelen bygger på «[[:en:Daliyat al-Karmel|Daliyat al-Karmel]]» frå , den 7. april 2015.*
*** oppgav desse kjeldene:*
*  
*
* 
* 
*  
*
*
*Mülinen, Egbert Friedrich von 1908, *[http://archive.org/details/beitrgezurkennt00mlgoog Beiträge zur Kenntnis des Karmels]* "Separateabdruck aus der Zeitschrift des Deutschen Palëstina-Vereins Band XXX (1907) Seite 117-207 und Band XXXI (1908) Seite 1-258."  ("Daliet el-kirmil": p. 242 ff. )
*  
* 

 

## Bakgrunnsstoff
*Welcome To Daliyat al-Carmel
*Israel tourist board: Daliyat al-Carmel  
*Survey of Western Palestine, Map 5:    IAA, Wikimedia commons
Fureidis

**Fureidis** (òg **Freidis**) er ein israelsk-arabisk by i Haifa distrikt i Israel. Han fekk lokal kommunestatus i 1952.

## Namn
Ein trur namnet kjem frå det arabiske *firdawis*, som tyder Edens hage, lånt frå det persiske *[[paradis]]*.

## Arkeologiske funn

På 1800-talet vart tre graver hogd ut i berget undersøkt i Fureidis, kvar med fleire *kokhim*.

Ei grotte oppom den gamle delen av Fureidis på vestsida av Karmelberget hadde restar av grotter frå koparsteinalderen, inkludert store boller, krukker,  beinhusrestar og ein lyserosa kalksteinsornament.

Det er òg funne keramikk og restane av ein akvedukt datert til romersk og bysantinsk tid.

## Historie
Seint i osmansk tid, i 1859, vart folketalet estimert til 200. I 1870 vitja den franske reisande Victor Guérin landsbyen. Han estimerte at det budde 140 menneske der, hovudsakleg gjetarar og tømmermenn, og somme dyrka òg jorda.

I 1880-åra skildra The Survey of Western Palestine staden som ein landsby av adobestein og stein ved foten av åsen og med ein brunn i sør. Fureidis er ein av få arabiske landsbyar på den palestinske kysten som vart verande intakt etter krigen i 1948. Under krigen tok byen i mot mange flyktningar frå nærliggande landsbyar, inkludert Tantura. Innbyggjarar i lokale jødiske busetnader, særleg Zichron Yaakov kravde at Fureidis (og nabolandsbyen Jisr az-Zarqa) ikkje skulle angripast, sidan dei tradisjonelt hadde eit godt forhold til Yishuv, og amnge innbyggjarar frå Fureidis arbeidde som innleigd arbeidskraft på jødiske gardar.

## Kjelder


**Denne artikkelen bygger på «[[:en:Fureidis|Fureidis]]» frå ,  den 7. april 2015.* 
*** oppgav desse kjeldene:*
*
* 
*
*
*Morris, Benny (1994): "*[[1948 and after; Israel and the palestinskes|1948 and After.]]"* ISBN 0-19-827929-9. (Chapter 8, p.&nbsp;257-289: The Case of Abu Ghosh and Beit Naqquba, Al Fureidis and Jisr Zarka in 1948 -or Why Four Villages Remained.)
*Oren, Eliran (2010): Horbat Tafat,  *Hadashot Arkheologiyot – Excavations and Surveys i Israel*, No. 122.
*  
*Spivak, Polina (2008):   El-Fureidis Region, Survey *Hadashot Arkheologiyot – Excavations and Surveys i Israel*, No. 120.
*Torge, Hagit (2011): Horbat Tawwasim, *Hadashot Arkheologiyot – Excavations and Surveys i Israel*, No. 123.
*Yannai, Eli (2007):   El-Fureidis *Hadashot Arkheologiyot – Excavations and Surveys i Israel*, No. 119. 

## Bakgrunnsstoff
*Velkomen til Fureidis
Isfiya

**Isfiya** (arabisk عسفيا), òg kalla **Ussefiya**, er ein drusarlandsby og lokal kommune nord i Israel. Han ligg på Karmelberget og er ein del av Haifa distrikt. I 2009 hadde han eit folketal på 25&nbsp;400. I 2003 vart den lokal kommunen slått saman med den næliggande Daliyat al-Karmel og danna Ir HaKarmel. Den nye byen vart oppløyst alt i 2008 og dei to mindre byane fekk attende den sjølvstendige statusen sin.

## Historie
Isfiya var bygd i ruinane av ein austromersk busetnad. Det er òg gjort funn frå krossfararane i landsbyen. I 1930 vart det avdekt ruinane av ein jødisk by frå 400-talet, Husifah, i Isfiya. Mellom anna vart det funne ei synagoge med mosaikkgolv, jødiske symbol og inskripsjonen «Fred over Israel». Ein fann òg 4&nbsp;500 gullmyntar frå romartida.

Isfiya vart nemtn som ein del av området til sultanen under hudnaen mellom krossfararane i Akko og mamelukk-sultanen al-Mansur (Qalawun) i 1283.

Drusarane kom til landsbyen tidleg på 1700-talet. Dei levde av produksjon av olivenolje, honning og druer.

Isfiya var ein av berre to landsbyar att på Karmelberget etter utkastinga av Ibrahim Pasha i 1841. Sytten andre landsbyar forsvann. Landsbyen klarte seg mellom anna delvis på grunn av «særskild mot» blant innbyggjarar, og delvis fordi dei kjøpte seg vern hos ein lokal høvding, Akil Agha.

I 1859 vart folketalet estimert til 400.

I 1863 vitja H.B. Tristram landsbyen og skildra han som ei blanding av drusarar og kristne, med ein kristen sjeik. I 1870 vitja den franske reisande Victor Guérin landsbyen, som då hadde 600 innbyggjarar, nesten alle drusarar. Det voks hagar kring heile landsbyen. Somme hus var særs gamle og Guérin meinte dei var frå mellomalderen eller enno eldre, frå tida kring krossfararane.

I 1881 skildra Palestine Exploration Fund landsbyen som «på den høgaste delen av Karmel, og det høgastliggande huset var derfor ein trigonometrisk stasjon på ryggen. Han er ein mellomstor landsby av steinhus, med ein brunn i sørvest. Alle innbyggjarane er drusarar. Kornårkar og oliven ligg kring landområdet»."

I folketeljinga i 1922 utført av dei britiske mandatstyresmaktene hadde 'Asfia 590 drusarar, 126 kristne og 17 muslimar, i alt 733 innbyggjarar. I 1945 var talet auka til 1790 arabarar.

Sjølv om landsbyen framleis hovudsakleg er drusisk, er det mange jødar som bur i Isfiya.

## Landemerke
Grava til Abu Abdallah ligg i Isfiya. Abu Abdullah var ein av tre religiøse leiarar valde av kalifen Al-Hakem i år 996 for å fremje drusar-trua. Drusarane dreg på pilegrimsreise til grava kvart år den 15. november.

## Kjelder

**Denne artikkelen bygger på «[[:en:Isfiya|Isfiya]]» frå ,  den 7. april 2015.* 
*** oppgav desse kjeldene:*
*
*
* 
*
*
*Oren, Eliran (2008): ‘Isfiya, final report,  *Hadashot Arkheologiyot – Excavations and Surveys i Israel*,  Journal 120
*  
*    
*Alternative:   (Isfiya: p. 107- 111)
* 

## Bakgrunnsstoff
*Velkomen til 'Isfiya
Jisr az-Zarqa

**Jisr az-Zarqa** (arabisk جِسْر الزَّرْقَاء, hebraisk skrift , tyder «brua over den blå», ofte forkorta til **Jisr**) er ein israelsk-arabisk by i Israel, nord på Den israelske kystsletta. Han ligg like nord for Caesarea i Haifa distrikt, og fekk lokal kommune status i 1963. I følgje Israelsk statistisk sentralbyrå (CBS) hadde byen eit folketal på 11&nbsp;100 mot slutten av 2005. Namnet Jisr az-Zarqa syner til Taninimelva, som på arabisk vert kalla Den blå elva. 

## Historie
Jisr az-Zarqa er den einaste attverande, arabiske byen i Israel som ligg ved kysten av Middelhavet. Før staten vart grunnlagd, var byen busett av beduinar frå Ghawarina-stamma. Jødar frå nabobyane i Zikhron Ya'akov og Binyamina, som var avhengig av innbyggjarane i Jisr az-Zarqa som arbeidskraft på gardane, hindre at dei vart drivne bort i 1948.

I november 2002 vart det bygd ein stor jordvoll langs ein 160 meter brei korridor mellom Jisr az-Zarqa og nabobyen Caesarea. Vollen vart bygd for å hindre støy frå muezzin i lokale moskear, geværskot under feiringar, og for å redusere eigedomslovbrot i området. Innbyggjarane i Jisr az-Zarqa hevdar at nasjonalparken i nord, volleni sør, vegen i aust og havet i vest hindrar byen frå å kunne utvidast.

## Demografi

Innbyggjarane i Jisr az-Zarqa er hovudsakleg muslimar..

I 2006 hadde byen visstnok den lågaste gjennomsnittlege månadsløna i heile Israel. 

Ein lokal innbyggjar, Mariam Amash, søkte om eit nytt ID-kort i Hadera i februar 2008, ved hjelp av ein fødselsattest gjeve ut av Det osmanske riket i 1888. Dette vart stadfesta av *Guinness rekordbok* og gjorde ho då til den eldste levande personen i verda. Ho døydde 22. desember 2012, 124 år gammal.

## Sjå òg
* Arabiske stader i Israel

## Kjelder

**Denne artikkelen bygger på «[[:en:Jisr az-Zarqa|Jisr az-Zarqa]]» frå ,  den 7. april 2015.* 
*** oppgav desse kjeldene:*
* Massarwa, Abdallah (2010):  Jisr ez-Zarqa Final Report, *Hadashot Arkheologiyot – Excavations and Surveys i Israel*, No. 122
* Morris, Benny (1994): "*[[1948 and after; Israel and the palestinskes]]"* ISBN 0-19-827929-9. (Chapter 8, p. 257-289: The Case of Abu Ghosh and Beit Naqquba, Al Fureidis and Jisr Zarka in 1948 -or Why Four Villages Remained.)
* Sa‘id, Kareem  (2009): Jisr ez-Zarqa Final Report , *Hadashot Arkheologiyot – Excavations and Surveys i Israel*, No. 121
* Shadman, Amit, (2011): Jisr ez-Zarqa, *Hadashot Arkheologiyot – Excavations and Surveys i Israel*, No. 123



## Bakgrunnsstoff
*  Velkommen til Kh. Jisr al-Zarqa, Palestine Remembered
Odd Holøs

**Odd Steinar Holøs** () var ein norsk journalist, byråkrat og politikar frå Rakkestad. Han representerte Østfold og Kristeleg Folkeparti på Stortinget i 1972/73-sesjonen, og perioden 1981-89.

Holøs gjekk ut frå handelsgymnas i Fredrikstad i 1944. Han arbeidde som formannskapssekretær i Rakkestad kommune 1945-46, og var samstundes redaktør i *Østfold Bygdeblad* 1945-47. Frå 1946 til -50 var han journalist i *[[Vårt Land]]*, deretter redaksjonssekretær i *Dagsavisa* 1950-63. Ved sidan av var han frå 1957 på ny redaktør i Østfold. I 1964 slutta han som bladfyk då han fekk stillinga som sosialsjef i Rakkestad kommune, ei stilling han beheldt til han i 1981 fekk fast plass på Stortinget.

Holøs var varaordførar i Rakkestad frå 1956 til 1967. Tidleg hausten 1963 var han i fire veker statssekretær i Sosialdepartementet i den svært kortliva Lyng-regjeringa. Frå 1957 til 1958 var han formann i KrFs ungdomssorganisasjon.

18.oktober 1972 vart østfoldrepresentanten, og partifellen til Holøs, Lars Korvald, utnemnd til statsminister i Noreg. Som fyrste vararepresentant for partiet tok Holøs sete på Stortinget resten av sesjonen, til dess Korvald på ny hamna på Tinget etter stortingsvalet 1973. Holøs var 1972/73 medlem i Justiskomitéen og 1981–89 medlem i Sosialkomitéen, den siste fireårsbolken som nestleder i komitéen. Elles var han visesekretær i Odelstinget 1981-85, samt 1985-89 medlem av den mindre viktige Valkomitéen.

## Kjelder
*
Georg Johan Jacobsen

**Georg Johan Jacobsen** () var ein norsk politikar frå Bergen. Han vart vald inn på Stortinget frå Hordaland og for Arbeidarpartiet i 1973, og vart attvald i 1977.

Jakobsen var son til ein målarsvein. Sjølv var han sjømann frå 1948 til -50, og deretter ekspeditør ved Leiebilkontoret i heimbyen fram til 1962. Dei neste seks åra var han abonnementssjef i Bergens Arbeiderblad, til han i 1968 fekk arbeid i Bergen kommune.

Periodane 1960-63 og 1968-71 var Jacobsen medlem av Bergen bystyre, den siste fireårsbolken også med sete formannskapet.

Jacobsen fekk plass på Stortinget etter valet hausten 1973, og vart plassert i Sjøfarts- og fiskerikomitéen. Med knapp margin sikra han seg ein ny periode for Arbeidarpartiet på Hordalandsbenken ved stortingsvalet 1977, han vart då medlem i Kommunal- og miljøvernkomitéen.

## Kjelder
*Stortinget.no: biografi
Kiryat Tivon

**Kiryat Tiv'on** (hebraisk skrift קִרְיַת טִבְעוֹן}}, òg **Qiryat Tiv'on**) er ein by i Haifa distrikt i Israel, i åsane mellom Zvulun- og Jezreeldalen. Kiryat Tiv'on ligg 15&nbsp;km søraust for Haifa, langs hovudvegen til Nasaret. I utkanten av Tiv'on ligg ein beduinsk by kalla Basmat Tab'un. Kiryat Tivon har eit folketal på 16&nbsp;000.

## Historie
 
Kiryat Tiv'on vart grunnlagd i 1958 då tre mindre busetnader vart slått saman: *Tiv'on* (grunnlagd i 1947), *Kiryat Amal* (grunnlagd i 1937) og *Elro'i* (grunnlagd i 1935). Kiryat Haroshet, som vart grunnlagd av ein rabbinar frå Jablona i Polen som slo seg ned der med følgjaren sine i 1935, vart ein del av Kiryat Tiv'on i 1979.

Tiv'on vart bygd på landområde eigd av eit britisk, jødisk par som kjøpte området tidleg i 1945. Seinare vart det utvikla av Jewish National Fund basert på ein byplan teikna av Alexander Klein, ein russisk-jødisk arkitekt som fekk jobben av Jewish National Fund.

## Landemerke
Byen er mest kjend for nasjonalparken Beit She'arim, som ligg sørvest for byen. Beit Shearim var eit viktig jødisk, andeleg senter og nekropolis i romartida og ein gong setet for Sanhedrin.

## Venskapsbyar
Kiryat Tiv'on er venskapsby med:
* Braunschweig i Tyskland
* Compiègne i Frankrike
* Čakovec i Kroatia

## Kjelder

**Denne artikkelen bygger på «[[:en:Kiryat Tivon|Kiryat Tivon]]» frå ,  den 7. april 2015.* 
*** oppgav desse kjeldene:*
Rekhasim

**Rekhasim** (hebraisk skrift רְכָסִים) er ein by (lokal kommune) i Haifa distrikt i Israel. Han ligg mellom Kiryat Tiv'on, Kiryat Ata og Nesher, ved hovudveg 70, 75 og 762.

Det er estimert at folketalet mot slutten av 2009 var 9&nbsp;200.

## Historie
Han er kalla opp etter eit vers i Jesaja (Jesaja 40:4), fordi byen ligg på fire åsryggar. Han vart grunnlagd i 1951 av tidlegare soldatar og innbyggjarar frå nærliggande *[[ma'abarot]]*.

## Geografi
Rekhasim ligg på fire åsar nær Karmelberget, avmerkt med hebraiske bokstavar (Hill Alef, Bet, Gimel og Dalet). Han grensar til to landsbyar i Zvulun regionale kommune: den jødiske Kfar Hasidim og den arabiske Ibtin.

Det lågaste punktet er 19,8 meter over havet, og det høgaste er 193,6 moh. Middeltemperaturen i januar er 11 ºC og 27 ºC i august. Årsmiddelnedbøren er 650 mm.

## Kjelder

**Denne artikkelen bygger på «[[:en:Rekhasim|Rekhasim]]» frå ,  den 7. april 2015.* 
*** oppgav desse kjeldene:*
Ma'ale Iron

**Ma'ale Iron** (hebraisk skrift מעלה עירון, tyder Jarnhøgdene) er ein israelsk-arabisk lokal kommune i Israel i Haifa distrikt og ein del av regionen Wadi Ara like ved Triangelet. Byen består av dei fem arabiske landsbyane Baiada, Musmus, Salim, Musheirifa og Zalafa. Landsbyane vart slått saman til ein enkelt lokal kommune i 1996 av innanriksdepartementet. I følgje Israelsk statistisk sentralbyrå hadde Ma'ale Iron eit folketal på 12&nbsp;800 innbyggjarar i 2009, hovudsakleg muslimar.

## Sjå òg
* Arabiske stader i Israel

## Kjelder

**Denne artikkelen bygger på «[[:en:Ma&#39;ale Iron|Ma&#39;ale Iron]]» frå ,  den 7. april 2015.*
Pardes Hanna-Karkur

**Pardes Hanna-Karkur** (hebraisk skrift פַּרְדֵּס חַנָּה-כַּרְכּוּר) er ein by i Haifa distrikt i Israel. I 2009, hadde han eit folketal på 31&nbsp;800.

## Historie

I 1913 vart 15 kvadratkilometer land kjøpt av Hachsharat Hayishuv frå arabarar i Jenin og Haifa for 400&nbsp;000 francs (ein sum som tilsvarar 2 millionar amerikanske dollar). To år seinare, vart landområdet seld til ein privat investor, Yitzhak Shlezinger, Odessa-komiteen og First London Ahuza. Dette landområdet vart kjernen i Karkur, moshaven Gan Hashomron og kibbutzen Ein Shemer. Fram til busetjinga faktisk byrjja, vart området verna av Hashomer, som planta eukalyptustre for å omgå ei tyrkisk lov som tillet osmanarane å ekspropriere land som ikkje hadde blitt dyrka i tre år.

Dei første busetjingane gjorde det ikkje så bra. Shlezinger gjekk konkurs og selde landområdet sitt til Jewish National Fund. London Ahuza håpte at engelske jødar skulle slå seg ned på landområdet, men klarte det berre delvis. Til slutt slo Jewish National Fund og London Ahuza seg saman og grunnla Karkur.

Pardes Hanna vart grunnlagd i 1929 av Palestine Jewish Colonisation Association og kalla opp etter Hannah Rothschild, dotter til Nathan Mayer Rothschild.

Den 6. april 1948 raida Irgun ein leir med den britiske arméen ved Pardes Hanna og tok livet av sju britiske soldatar og stal mange våpen.

Etter det israelske sjølvstendet, vart Neve Efraim grunnlagd av jødiske emigrantar frå Jemen og Neve Oved vart grunnlagd av Arbeidarrørsla.I tillegg kom mange jødar frå Mumbai i India, inkludert jødar frå Bahrain som flykta til Israel via Mumbai.  

I 1950-åra vart landsbyane Tel Shalom og Neve Efraim slått saman med Pardes Hanna. Pardes Hanna og Karkur vart slått saman i 1969.

## Kjelder

**Denne artikkelen bygger på «[[:en:Pardes Hanna-Karkur|Pardes Hanna-Karkur]]» frå ,  den 7. april 2015.* 
*** oppgav desse kjeldene:*
Zikhron Ya'akov

**Zichron Ya'akov** (hebraisk skrift זִכְרוֹן יַעֲקֹב, tyder «Jacobsminnesmerket», ofte berre korta til *Zichron*) er ein by i Israel, 35&nbsp;km sør for Haifa, og ein del av Haifa distrikt. Han ligg ved sørenden av Karmelberget oppom Middelhavet, nær kystvegen (hovudveg 2). Han var ein av dei første jødiske busetnadane i landet, grunnlagd i 1882 av Baron Edmond James de Rothschild og kalla opp etter faren hans.

## Historie
Zichron Ya'akov vart grunnlagd i desember 1882 då 100 jødiske pionerar frå Romania, medlemmar av Hovevei Zion-rørsla, kjøpte land i Zammarin. Vanskane med å arbeide den steinete jorda og utbrot av malaria, førte til at mange nybyggjarar flytta før eit år var gått.

I 1883 byrja baron Edmond James de Rothschild å verne busetjinga og la planar om å utvide bustadområde og jordbruksøkonomien. Zichron var ein av dei første jødiske jordbrukskoloniane som kom under vengja til baronen (i lag med Rishon LeZion og Rosh Pinna), som kalla han opp etter faren, James (Ya'akov) Mayer de Rothschild.

For å nå det første målet sitt, henta baron de Rothschild inn planleggjarar som teikna og fordelte hus langs hovudvegen. Baronen fekk òg bygd Ohel Ya'akov-synagoga, kalla opp etter faren. 

Etter fleire økonomiske nederlag, var Rotschild i 1885 med på å starte opp den første vingarden i ISrael, Carmel Winery, i lag med ein flaskefabrikk, i Zichron Ya'akov. Denne gjorde det betre øknonomisk, sjølv om det vart kortvarig då vindruene vart råka av ein parasitt. Nye drueplanter vart dyrka og vingarden byrja å gå godt. Vingarden er framleis i drift i dag. I 1954 vart leivningane av baron Edmond de Rothschild flytta til Zichron Ya'akov.

## Venskapsbyar
Zichron Ya'akov er venskapsby med:

* Saint-Maurice i Sveits
* Maisons-Alfort i Frankrike
* Charenton-le-Pont i Frankrike

## Kjelder

**Denne artikkelen bygger på «[[:en:Zikhron Ya&#39;akov|Zikhron Ya&#39;akov]]» frå ,  den 7. april 2015.* 
*** oppgav desse kjeldene:*


## Bakgrunnsstoff
* Historia til Zichron Ya'aqov
Alona regionale kommune

**Alona regionale kommune** (hebraisk skrift מועצה אזורית אלונה, *Mo'atza Azorit Alona*) er ein regional kommune nord i Israel. Han er ein del av Haifa distrikt og dekkjr tre moshavim, Amikam, Aviel og Givat Nili. Hovudkvarteret ligg i Amikam.

## Kjelder

**Denne artikkelen bygger på «[[:en:Alona Regional Council|Alona Regional Council]]» frå ,  den 7. april 2015.* 
*** oppgav desse kjeldene:*
Ørkenrotte

**Ørkenrotter** (Gerbillinae) er ein underfamilie av små gnagarar som omfattar rundt 110 artar fordelt på 16 slekter. Dei lever i Afrika og Asia og er tilpassa tørre, opne område. Ørkenrotter er vanlegvis dagaktive og altetande. Dei er gjerne sosiale dyr som lever saman i små grupper i holer og gangar.

Den mongolske ørkenrotta *[[Meriones unguiculatus]]* er utbreidd som kjæledyr og har også vore brukt som forsøksdyr.

## Skildring

Ørkenrotter blir typisk mellom 150 og 300 mm lange, med hale, som utgjer rundt ein tredel av lengda. 
Dei kan vega mellom 10 og 227 gram. Den store ørkenrotta *[[Rhombomys opimus]]* frå Sentral-Asia kan bli over 400 mm lang.

Dyra kan ha ulike pelsfarge, som grå, brun, raudleg eller gulaktig med ei lysare underside. Halen er som regel pelsdekt og kan ha ein dusk i enden. Dei kan ha lange eller korte øyre og har lange klør. Bakføtene er lange og tynne, og er saman med halen tilpassa hoppande rørsler. Nokre ørkenrotter kan hoppa opptil 3,5 meter. Andre går på alle fire. 

## Leveområde
Habitat kan vera sand- eller grassletter, steppe, ørken eller fjellsider. Nokre artar finn ein i våtare skogar eller åkrar.

## Slekter
* *[[Ammodillus]]*
* *[[Brachiones]]*
* *[[Desmodilliscus]]*
* *[[Desmodillus]]*
* *[[Gerbillurus]]*
* *[[Gerbillus]]*
* *[[Meriones]]*
* *[[Microdillus]]*
* *[[Pachyuromys]]*
* *[[Psammomys]]*
* *[[Rhombomys]]*
* *[[Sekeetamys]]*
* *[[Tatera]]*
* *[[Taterillus]]*

## Kjelder

*«Gerbillinaegerbils, jirds, and relatives», animaldiversity.org
*«Introducing Gerbils to Each Other», peteducation.com
----
**Denne artikkelen bygger på «[[:en:Gerbil|Gerbil]]» frå , og «[[:no:Ørkenrotter|Ørkenrotter]]» frå  den 8. april 2015.*  

## Bakgrunnsstoff
Frida Melvær

**Frida Melvær** () er ein norsk lokalpolitikar. Ho representerer Høgre og var ordførar i Askvoll i Sogn og Fjordane frå 2011 til 2017.

Før dette hadde ho ein periode bak seg i kommunestyret. Melvær var Sogn og Fjordane Høgre sin førstekandidat til Stortingsvalet i 2017.

Melvær er lærar av yrke.

## Kjelder

* 

**Denne artikkelen bygger på «[[:nb:Frida Melvær|Frida Melvær]]» frå ,  den 8. april 2015, [http://no.wikipedia.org/w/index.php?title=Frida_Melv%C3%A6r&oldid=13729564 revisjon 13729564].*
Amikam

**Amikam** (hebraisk skrift עַמִּיקָם) er ein moshav nord i Israel. Han ligg nær Zikhron Ya'akov og er kommunesenteret i Alona regionale kommune. I 2011 hadde han eit folketal på 675. Vest for moshaven ligg Alona park.

Moshaven vart grunnlagd i 1950 av jødiske flyktningar frå Harbin, Mandsjuria og Shanghai, Kina, som hadde flykta frå den kinesiske borgarkrigen. Dei fekk seinare selskap av jødar frå konsentrasjonsleirar på Kypros, og seinare jemenittiske jødar. I 1956 slo ei gruppe polske jødiske emigrantar seg ned i moshaven. Somme av familiane dreiv med fruktdyrking, som fersken, plommer, nektarinar og mispel.

## Kjelder

**Denne artikkelen bygger på «[[:en:Amikam|Amikam]]» frå ,  den 8. april 2015.* 
*** oppgav desse kjeldene:*

## Bakgrunnsstoff
*Weekend Walk: Moshav Amikam
Aviel

**Aviel** (hebraisk skrift אֲבִיאֵל) er ein liten moshav nord i Israel. Han ligg sør for Haifa i Alona regionale kommune og like ved Binyamina-Giv'at Ada. Han hadde eit folketal på 757 i 2012.

Moshaven vart grunnlagd av Herut-partiet i 1949 og vart kalla opp etter Israel «Aviel» Epstein, ein ambassadør for Irgun i Roma, som vart drepen i Italia den 28. desember 1946. Det opphavlege namnet var Yad HaYod-Daled, etter dei fjorten Irgun-medlemmane som døydde i kampar mot britane.

## Kjelder

**Denne artikkelen bygger på «[[:en:Aviel|Aviel]]» frå ,  den 8. april 2015.* 
*** oppgav desse kjeldene:*
Givat Nili

**Givat Nili** (hebraisk skrift גִּבְעַת נִילִ"י, tyder 'Niliåsen') er ein moshav nord i Israel. Han ligg nær Zikhron Ya'akov og Wadi Ara og høyrer til Alona regionale kommune. I 2006 var folketalet 461.

Moshaven vart grunnlagd i 1953 av emigrantar frå Irak, Tyrkia og Tunisia. Han er kalla opp etter Nili-organisasjonen.

Eyal Winery er ein familieeigd vingard i Givat Nili som byrja å produsere vin i 2008. Vinen er laga på Cabernet Sauvignon-, Merlot-, Shiraz- og Carignan-druer. I 2010 var årsproduksjonen 4&nbsp;000 flasker i året.

## Kjelder

**Denne artikkelen bygger på «[[:en:Givat Nili|Givat Nili]]» frå ,  den 8. april 2015.* 
*** oppgav desse kjeldene:*
Brummar

Ein **brummar**, òg kalla ** hurre**, **rhombus** eller **turndun**, er eit særs gamalt og primitivt instrument til å lage lyd med, kjend frå arkeologiske utgravingar på steinalderlokalitetar. Brummarar er framleis i bruk i rituell eller kultisk samanheng i ymse kulturar ikring i verda. Instrumentet er forma som ein meir eller mindre flat, avlang gjenstand av tre, bein eller stein med ei snor i den eine enden. Ved å svinga brummaren rundt i stor fart i ein sirkel i lufta, gjev han frå seg ein brummande lyd. I Noreg vart det funne eit slikt instrument på ein 4000-5000 år gamal steinalderlokalitet (buplass) på Tuv attmed Saltstraumen i Nordland, og instrumentet har fått namnet *brummaren frå Tuv*. Det er i Ukraina funne ein brummar som er tidfesta til om lag 17000 år før vår tidsrekning, og i Frankrike ein som er tidfesta til 13000 år før vår tidsrekning. I antikkens Hellas var slike brummarar heilage instrument nytta i dei dionysiske mysteria.

## Bakgrunnsstoff
*Brummaren frå Tuv.
Hof HaCarmel regionale kommune

**Hof HaCarmel regionale kommune** (hebraisk skrift מועצה אזורית חוף הכרמל, *Mo'atza Azorit Hof HaKarmel*, tyder Karmelkysten regionale kommune) er ein regional kommune nord på Den israelske kystsletta. Kommunen dekkjer eit stort område, frå Tirat HaCarmel i nord til Caesarea i sør. Kommunesenteret ligg i Ein HaCarmel sør for Haifa. 

## Busetnader
Hof HaCarmel regional kommune dekkjer mange forskjellige busetnader, mellom anna åtte kibbutzim, ti moshavim og to fellesbusetnader. Det meste av landområdet i Hof HaCarmel-regionen er eigd og leigd ut av Israel landadministrasjon.

**Kibbutzim**
*Beit Oren
*Ein Carmel
*HaHotrim
*Ma'agan Michael
*Ma'ayan Tzvi
*Nahsholim
*Neve Yam
*Sdot Yam

**Moshavim**
*Bat Shlomo
*Beit Hanania
*Dor
*Ein Ayala
*Geva Carmel
*Kerem Maharal
*Megadim
*Nir Etzion
*Ofer
*Tzrufa

**Fellesbusetnader**
*Atlit
*Caesarea

**Andre landsbyar**
*Ein Hod
*Ein Hawd (arabiske landsbyen)
*Kfar Galim (skuleområde)
*Kfar Tzvi Sitrin (skuleområde)
*Meir Shfeya (ungdomslandsby)

## Kjelder

**Denne artikkelen bygger på «[[:en:Hof HaCarmel Regional Council|Hof HaCarmel Regional Council]]» frå ,  den 8. april 2015.* 
*** oppgav desse kjeldene:*


## Bakgrunnsstoff
*Offisiell nettstad
Beit Oren

**Beit Oren** (hebraisk skrift בֵּית אֹרֶן, tyder Furuheimen) er ein kibbutz nord i Israel. Han høyrer til Hof HaCarmel regionale kommune. I 2010, Beit Oren hadde 200 medlemmar.

## Geografi
Kibbutzen Beit Oren ligg i hjartet av Karmelberget, like ved Karmel naturreservat nasjonalpark, eit område som ofte vert kalla «Vesle Sveits».

## Historie
I 1934 stod eit enkelt, arabisk hus på staden der Beit Oren ligg i dag. Det vart kjøpt i lag med landområdet rundt, og busett av ei gruppe på 15 jødiske arbeidarar. Arbeidarane planla å bygge ein by og kalle han Yaarot HaCarmel, men fleire vart drepne då staden vart angripen i 1936 under arabaropprøret.

Kibbutzen Beit Oren vart grunnlagd i 1939 av emigrantar frå Polen og Russland, delvis frå Hebraisk sosialistisk ungdom. Etter kvart fekk dei selskap av andre grupper frå Dror og Aliyat HaNoar, i tillegg til av ei gruppe frå kibbutzen Ma'agan Michael.

Før sjølvstendet til Israel var kibbutzen base for Haganah og Palmach sine undergrunnsaktivitetar mot britane. Den 9. oktober 1945, sette ei Palmach-eining ut frå Beit Oren for å setje fri 208 ulovlege emigrantar som vart haldne i Atlit interneringsleir. Etter å ha overfalle vaktene, vart dei frigjorte emigrantane førte forbi Beit Oren til kibbutzen Yagur, der dei vart skjulte for britane. Åtaket var den første anti-britiske handlinga til Palmach.

I 1980-åra leid Beit Oren store økonomiske problem, og mange mellomaldrande medlemmar flytta, slik at dei eldre medlemmane vart sitjande med gjelda og utan særlege inntekter. Kibbutz-rørsla stoppa den økonomiske støtta til kibbutzen, og ei gruppe unge individuelle vart henta inn for å gjere fundamentale endringar. I 1999 søkte åtte medlemmar av Beit Oren Høgseretten i Israel om å få avskaffe klassifiseringa som kibbutz og gjere staden om til ein fellesbusetnad. 

Beit Oren vart hard råka av skogbrannen i Israel i 2010, som tok livet av 41 menneske og sette tusenvis av mål skogsmark i brann.

## Kjelder

**Denne artikkelen bygger på «[[:en:Beit Oren|Beit Oren]]» frå ,  den 8. april 2015.* 
*** oppgav desse kjeldene:*
Ghazal

**Ghazal** eller **ghasel** (frå arabisk  *ġazal*) er eit kort, lyrisk dikt med ein viktig posisjon i den muslimske verda. 

Ein ghazal er danna av 5-15 linjepar der dei første to linjene rimer og rimet, som kan vera eit gjentakande ord eller uttrykk, deretter kjem att i kvar sistelinje. Rimskjemaet kan uttrykkast som aa, ba, ca og så bortetter. Diktaren kan nemna sitt eige namn i det siste verset.

Ghazalar kan vera del av ei større samling eller sekvens av dikt. Dei kan ha ulike tema, men kjærleik og lengt er vanlege. Ofte kan desse tolkast både med ei jordisk og ei mystisk tyding. Andre kan til dømes ha ei meir politisk tyding. 

Ein finn ghazalforma i arabisk, persisk, tyrkisk og urdu-litteratur. Den persiske ghazalforma utvikla seg på 1100-talet, med meisterar som Sanai (d. 1130), Nizami (d. 1209), Sadi (d. 1292) og Hafez (d. 1390). Ho spreidde seg frå Iran til Tyrkia, Sentral-Asia og Sør-Asia og vidareutvikla seg med seinare diktarar som Amir Khusrau, Mohammad Fozuli, Mirza Ghalib, Muhammad Iqbal og Kazi Nazrul Islam.

Ghazalen har også inspirert vestlege diktarar som Goethe, August Graf von Platen og Friedrich Rückert på 1800-talet, moderne amerikanske diktarar som Adrienne Rich og norske diktarar som Erling Kittelsen, Jamshed Masroor, Alexander Seippel og Johannes Gjerdåker.

Ghazalar kan framførast som songar, og er rekna som ein eigen musikksjanger. Ghazalar er også blitt mykje brukt som songar i indisk film, og vidare spreidd som populærmusikk gjennom dette.

## Kjelder

* Thiesen, Finn. «Ghazal» (23. februar 2015).  *Store norske leksikon*. Hentet 8. april 2015.

*«Mimi Khalvati: Ghazal»

*«Ghazal». *The Oxford Dictionary of Islam*, red. Esposito, John L. Oxford University Press, 2003. 

* Baldick, Chris. «ghazal». *The Oxford Dictionary of Literary Terms*. Oxford University Press, 2008.
Ma'ayan Tzvi

**Ma'ayan Tzvi** (hebraisk skrift מַעְיַן צְבִי, tyder 'Zvikjelda') er ein kibbutz nord i Israel. Han ligg nær Zikhron Ya'akov og høyrer til Hof HaCarmel regionale kommune. I 2006 hadde han eit folketal på 462.

Kibbutzen vart grunnlagd den  30. august 1938 som ei tårn og palisade-busetjing. Grunnleggjarane var emigrantar frå Austerrike, Tsjekkoslovakia og Tyskland. Han vart kalla opp etter Henry Zvi Frank, ein sionistaktivist og leiar for Jewish Colonization Association, som kjøpte landområdet kibbutzen vart bygd på.

## Kjelder

**Denne artikkelen bygger på «[[:en:Ma&#39;ayan Tzvi|Ma&#39;ayan Tzvi]]» frå ,  den 8. april 2015.*